b"\n_START_ARTICLE_\nJennie Garth\n_START_SECTION_\nZgodnje \xc5\xbeivljenje\n_START_PARAGRAPH_\nJennie Garth se je rodila kot Jennifer Eve Garth tri ure stran od Chicaga, v Urbani, Illinois, star\xc5\xa1ema Johnu in Carolyn Garth, ki sta prej imela \xc5\xbee vsak tri otroke iz prej\xc5\xa1njih zakonov. Odrasla je na petindvajset arov veliki kmetiji v Arcoli, Illinoisu poleg svojih \xc5\xa1estih starej\xc5\xa1ih pol-bratov in pol-sester, Johnnyjem, Chuckom, Liso, Cammie, Wendy in Lynn. \xc4\x8cez svoja otro\xc5\xa1ka leta je \xc5\xbeivela tudi v Tuscoli, Illinoisu. Ko je imela trinajst let so se ona in njena dru\xc5\xbeina preselili v Glendale, Arizona. Tam se je za\xc4\x8dela udele\xc5\xbeevati u\xc4\x8dnih ur plesa in manekenstva, kjer jo je odkril njen mened\xc5\xbeer iz Hollywooda, imenovan Randy James. \xc5\xa0olala se je na \xc5\xa1olah Greenway High School in Apollo High School. Kasneje je opustila \xc5\xa1olanje na \xc5\xa1oli Apollo High School, ko se je z mamo preselila v Los Angeles, da bi delala z Randyjem Jamesom in tako postala igralka. Po nekaj letih je diplomirala v Kalifornji, tako je postala igralka. Takrat je za\xc4\x8dela hoditi na u\xc4\x8dne ure igranja in skoraj vsak dan od\xc5\xa1la na eno avdicijo. Ko je \xc5\xa1tiri mesece \xc5\xbeivela v Los Angelesu, je dobila vlogo Erice McCray v NBC-jevi seriji A Brand New Life (1989\xe2\x80\x931990). Zaigrala je v osmih epizodah serije.\n_START_SECTION_\nKariera\n_START_PARAGRAPH_\nJennie Garth je svojo prvo vlogo dobila v televizijski seriji Growing Pains, kjer je upodobila Denise. Pojavila se je tudi v osmih epizodah televizijske serije A Brand New Life kot Erica McCray. Nato je od\xc5\xa1la na avdicijo za vlogo Kelly Kapowski v seriji Saved by the Bell, vendar jo je nazadnje dobila njena sodelavka iz televizijske serije Beverly Hills, 90210, Tiffani Thiessen._NEWLINE_V letu 1990 je dobila vlogo Kelly Taylor v televizijski seriji Beverly Hills, 90210. \xc4\x8cez serijo se je njen lik soo\xc4\x8dil z ve\xc4\x8d te\xc5\xbeavami, kot so stradanje ter te\xc5\xbeave z dru\xc5\xbeino in njenim ljubezenskim \xc5\xbeivljenjem. Jennie Garth prika\xc5\xbee izjemno razumevanje do likovih vzponov in padcev in je upodobila Kelly na ne\xc5\xbeen na\xc4\x8din, zaradi \xc4\x8desar je postala ena izmed najbolj razvitih in najpopularnej\xc5\xa1ih likov v seriji. Jennie Garth se je poleg Iana Zieringa, Tori Spelling in Briana Austina Greena pojavila v vseh desetih sezonah serije in v njej igrala vse do konca, leta 2000. Prejela je nagrado Young Artist Award in nominacijo za nagrado Teen Choice Awards, oboje za svojo upodobitev Kelly Taylor v epizodi Beverly Hills, 90210. Kelly Taylor je upodobila tudi v seriji Melrose Place in 90210, v obeh pa je njen lik kontinuitetna ikona in se od leta 2009 pojavila v ve\xc4\x8dini epizod fran\xc5\xa1ize. Poleg tega je Jennie Garth postala prva \xc5\xbeenska \xc4\x8dlanica serije Beverly Hills, 90210._NEWLINE_Zaradi njene uspe\xc5\xa1ne vloge v serije Beverly Hills, 90210 so se ji v devetdesetih odprla vrata v mnogih televizijskih filmih, vklju\xc4\x8dno s filmi Danielle Steel's Star (1993), Without Consent (1994), Falling for You (1995) in An Unfinished Affair (1996). Dobila je tudi manj\xc5\xa1e in stranske vloge v filmih, kot so Telling You (1998), My Brother's War (1997) in Power 98 (1996)._NEWLINE_V letu 1994 se je pojavila na prireditvi Wrestlemania X v parku New York City's Madison Square Garden._NEWLINE_Leta 2002 je Jennie Garth zaigrala v komi\xc4\x8dni televizijski seriji, Moja super sestra, kjer je dobila vlogo Valerie Tyler. Skupaj s so-igralko, Amando Bynes, je v seriji igrala v vseh \xc5\xa1tirih epizodah. Serija se osredoto\xc4\x8di na razmerje sester Tyler, njuna prijateljstva in romance. V letu 2003 je zaigrala v televizijskem filmu The Last Cowboy in v bo\xc5\xbei\xc4\x8dni dru\xc5\xbeinski drami Secret Santa, kjer je zaigrala novinarko. Skupaj s sodelavci iz filma Secret Santa je leta 2004 dobila nagrado CAMIE Award._NEWLINE_Leta 2005 je glas posodila svojemu liku iz televizijske serije Beverly Hills, 90210, Kelly Taylor ter dodatni vlogi v televizijskem filmu Family Guy Presents Stewie Griffin: The Untold Story. V filmu so poleg nje igrali tudi igralci, kot so Alex Borstein, Mila Kunis in Drew Barrymore. Leta 2007 je Jennie Garth zaigrala tudi v najstni\xc5\xa1kem dramskem televizijskem filmu Girl, Positive, kjer je igrala u\xc4\x8diteljico, ki je imela virus HIV. Ona in njena soigralka Andrea Bowen (najbolje prepoznavna po svoji vlogi v televizijski seriji Razo\xc4\x8darane gospodinje) sta dobili nagrado Prism Award za svoja nastopa._NEWLINE_V septembru 2008 je Jennie Garth ponovno zaigrala vlogo Kelly Taylor v CW Networkovi televizijski seriji 90210. V novi seriji je njen lik, Kelly Taylor svetovalka na \xc5\xa1oli West Beverly High, kjer se takrat \xc5\xa1ola tudi njena pol-sestra, Erin Silver. Kelly je bila ponovno predstavljena v seriji s svojim \xc5\xa1tiriletnim sinom, katerega o\xc4\x8de je njen biv\xc5\xa1i fant, Dylan McKay. Ustvarjalci serije so \xc5\xbeeleli, da bi se v nekaterih scenah pojavila skupaj s svojo sodelavko iz televizijske serije Beverly Hills, 90210, Shannen Doherty, ki je sicer zaigrala Brendo Walsh. Tori Spelling, ki je igrala Donno Martin, se je kasneje pojavila v televizijski seriji, njen lik pa se je pojavil v stranski vlogi. Jennie Garth je Kelly Taylor zaigrala tudi v drugi sezoni serije._NEWLINE_Jennie Garth se je 21. novembra tistega leta pojavila v ameri\xc5\xa1ki oddaji Are You Smarter Than a 5th Grader?. Za svoja dobrodelna dela je s strani organizacije American Heart Association dobila 100.000 $. V seriji je Jennie Garth povedala, da ima v lasti ran\xc4\x8d v Santa Barbari, Kalifornija._NEWLINE_Leta 2009 je zaigrala Natasho v spletni seriji Candace Bushnell, The Broadroom, ki je premiero do\xc5\xbeivela septembra._NEWLINE_V januarju 2010 je Jennie Garth za\xc4\x8dela s spletno serijo preko NBC Universala, imenovana Garden Party. Serija je iz\xc5\xa1la preko iVillagea in se vrti okoli mnogih kmetij, zelenjave in tega, kako lahko star\xc5\xa1i svojim otrokom promovirajo zdravo prehranjevanje. Serija Garden Party se vsak mesec osredoto\xc4\x8di na drugo zelenjavo, sponzorira pa jo organizacija Hidden Valley Ranch.\n_START_SECTION_\nDancing with the Stars\n_START_PARAGRAPH_\nJennie Garth se je v letu 2007 pojavila v peti sezoni ameri\xc5\xa1ke televizijske oddaje Dancing with the Stars, kjer je plesala z Derekom Houghom. Jennie Garth je dosledno dobivala visoke rezultate \xc4\x8dez celotno tekmovanje in bila ena izmed redkih tekmovalk, ki so se borile za osmice in ostale v drugem tednu. Iz serije je od\xc5\xa1la po devetih tednih in se prebila med prve \xc5\xa1tiri tekmovalce izmed dvanajstih in dobila prvi najbolj\xc5\xa1i rezultat pri plesu \xc4\x8da\xc4\x8da\xc4\x8da, medtem ko je Marie Osmond (ki je po treh tednih pristala na zadnjem mestu) ostala na tekmovanju. Ob\xc4\x8dinstvo ji je dodelilo stoje\xc4\x8de ovacije. Sodnik Len Goodman je dejal, da\xc2\xa0\xc2\xbbto ni bil njen \xc4\x8das za to, da bi zapustila tekmovanje\xc2\xab. V svojem monta\xc5\xbenem videu je Derek Hough dejal, da je zelo ponosen na njeno \xc4\x8dustveno izbolj\xc5\xa1anje in da se je njen ples iz sedmice izbolj\xc5\xa1al na desetico.\n_START_SECTION_\nPopularnost\n_START_PARAGRAPH_\nJennie Garth se je uvrstila na devetinpetdeseto mesto FHM-jeve lestvice\xc2\xa0\xc2\xbb100 najprivla\xc4\x8dnej\xc5\xa1ih \xc5\xbeensk leta 2000\xc2\xab in na triindevetdesetem mestu lestvice\xc2\xa0\xc2\xbb100 najprivla\xc4\x8dnej\xc5\xa1ih \xc5\xbeensk leta 2001\xc2\xab.\n_START_SECTION_\nZasebno \xc5\xbeivljenje\n_START_PARAGRAPH_\n16. aprila 1994 se je Jennie Garth poro\xc4\x8dila z glasbenikom Danielom B. Clarkom. Raz\xc5\xa1la sta se leta 1995 in Jennie Garth je leta 1996 vlo\xc5\xbeila zahtevo za lo\xc4\x8ditev. Leta 1996 je Jennie Garth na snemanju filma An Unfinished Affair spoznala igralca Petra Facinellija, s katerim sta pri\xc4\x8dela hoditi. Spremenila se je v katoli\xc4\x8danko in se 20. januarja 2001 poro\xc4\x8dila s Petrom Facinellijem s katoli\xc5\xa1ko ceramonijo. Zakonca, ki sta poro\xc4\x8dena \xc5\xa1e danes, imata tri h\xc4\x8derke: Luco Bello (rojena 29. junija 1997), Lolo Ray (rojena 6. decembra 2002) in Fiono Eve (rojena 30. septembra 2006). Jennie Garth je delovna uporabnica in ogla\xc5\xa1evalka izdelkov za nego las znamke Wen."